Soovitusi, kuidas Koljatina tunduva maksuametiga vaidlusest võitjana välja tulla, andis advokaadibüroo SORAINEN 2. juunil korraldatud maksuseminaril büroo vandeadvokaat Allar Jõks. Kuigi enamasti on Jõks tuntud endise õiguskantslerina, on tal selja taga ka kümne aasta pikkune karjäär kohtunikuna ja Tallinna Ringkonnakohtu halduskolleegiumis on tema käe alt läbi käinud sadu kohtuasju, mis seotud maksudega. Maksuametiga on kohtus vaielda tulnud ka vandeadvokaadina.